आपने कहा कि अन्य विधाओं के मुकाबले, भाव- कहानी, कविता, उपन्यास व नाटक। देखो, साहित्यिक विधा को अपनाना बहुत सी बातों पर निर्भर है। पहली बात तो यह कि इनमें आपसी मुकाबला करते ही क्यों हो? अगर मुकाबला करना ही है तो फिर अपनी ही विधा में अपनी ही रचना से करो कि अगली रचना इससे अच्छी लिखनी है। अन्य महान लेखकों से, समकालीन चर्चित लेखकों से मुकाबला करें। उनसे सीखें व अच्छा लिखने के लिए प्रेरणा लें। मैं समझता हूँ कि कोई काल्पनिक भावना है कि लघुकथा का नोटिस नहीं लिया जा रहा है, यह मान्यता प्राप्त नहीं है तथा देखें कि यह अन्यों के मुकाबिले कहाँ खड़ी है। क्या आपने कभी कवियों को कहानीकारों से मुकाबला करते देखा है? नहीं न। स्वयं द्वारा अपनाई विधा के प्रति विश्वास ज़रूरी है व नियमित कार्य भी। हाँ, अगर आपके मन में कोई घटना कविता का रूप लेकर आती है तो आने दो। उससे कोई मुकाबलेबाजी नहीं करनी।